Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 955/13/5511	Žilina, 10.8.2015
EEČ : 2-43-4068-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a/ Trestného zákona formou spolupáchateľstva podľa § 20 Trestného zákona

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	mladistvý XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.5.2014, spisová značka 1 Pv 955/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ktoré bolo vedené proti obvinenému ml. XXXXX na tom skutkovom základe, že 
dňa 06.11.2013 asi okolo 23.00 hod. pod vplyvom alkoholu sa spoločne so svojím bratom XXXXX vlámal do Základnej školy XXXXX XXXXX, a to tak, že na zadnej časti budovy XXXXX lakťom rozbil spodnú časť okna a cez takto vzniknutý otvor ml. XXXXX rukou otvoril vrchnú časť okna, kadiaľ obaja vošli do budovy, na kancelárii zástupkyne riaditeľa vykopli dvere a z písacieho stola odcudzili počítač zn. DELL s monitorom zn. Samsung a z miestnosti určenej na hranie pre deti odcudzili videoprojektor zn. Acer, nástenný držiak a televízor zn. Samsung, čím Základnej škole XXXXX spôsobili odcudzením vecí škodu vo výške asi 1.500,- € podľa vyjadrenia poškodenej strany a poškodením zariadenia škodu vo výške 229,20 €, pričom všetky odcudzené veci boli vrátené Základnej škole XXXXX.     

Uznesením prokurátora Okresnej prokuratúry Žilina zo dňa 21.5.2014, spisová značka 1 Pv 955/13/5511, bola určená skúšobná doba pre jednotlivých obvinených nasledovne:
1.	mladistvý XXXXX, dátum narodenia: XXXXX 
12 mesiacov
Odôvodnenie:
		Uznesením Okresnej prokuratúry v Žiline 1Pv 955/13/5511-13 zo dňa 21.05.2014 bolo podľa § 216 ods. 1 Trestného poriadku podmienečne zastavené trestné stíhanie obvineného ml. XXXXX, ktorý bol trestne stíhaný (spoločne so svojím bratom XXXXX) pre prečin krádeže formou spolupáchateľstva podľa § 20 k § 212 ods. 2 písm. a/ Trestného zákona.

Podľa § 216 ods. 2 Trestného poriadku bola obvinenému ml. XXXXX určená skúšobná doba v trvaní 12 mesiacov a súčasne mu bola uložená povinnosť, aby spoločne so svojím bratom uhradili Základnej škole XXXXX škodu vo výške 171,95 Eur.

Uznesenie o podmienečnom zastavení trestného stíhania nadobudlo právoplatnosť dňa 01.07.2014, kedy začala obvinenému plynúť skúšobná doba.
Skúšobná doba obvinenému uplynula dňa 01.07.2015.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po uplynutí skúšobnej doby bol vyžiadaný odpis registra trestov obvineného ml. XXXXX, správy k osobe obvineného z Obvodného oddelenia PZ XXXXX - XXXXX, Okresného úradu XXXXX, Obecného úradu XXXXX a zároveň bola           k osobe obvineného ml. XXXXX vykonaná lustrácia na Okresnej prokuratúre v Žiline. 
Taktiež bola vyžiadaná správa od poškodenej strany - Základnej školy            XXXXX, či bola uhradená spôsobená škoda.

Zo zabezpečených správ bolo zistené, že obvinený ml. XXXXX sa počas skúšobnej doby podmienečného zastavenia trestného stíhania nedopustil žiadneho trestného činu, ani priestupku, pričom spôsobená škoda bola v plnom rozsahu uhradená.

Vzhľadom na uvedené skutočnosti je možné konštatovať, že obvinený ml. XXXXX splnil podmienky pre rozhodnutie o osvedčení sa v skúšobnej dobe podmienečného zastavenia trestného stíhania v zmysle ustanovenia § 217 ods. 1 Trestného poriadku.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka